Brissago TI

Brissago (lombardisch Brissagh, dytsch veraltet Brisa) isch e Gmai im Schwyzer Kanton Tessin. Si ghert zum Chrais (circolo) Isole im Bezirk Locarno. Geografy Brissago lyt am Nordstade vum Langesee sidweschtlig vu Ascona an dr Gränz zue Italie. Zue dr Gmai ghere au no d Wyler Bassuno, Caccio, Cadogno, Cartogna, Corte, Gadero, Incella, Madonna di Ponte, Nevedone, Noveledo, Piazza, Piodina, Porta, Rossorino un Tecetto, dezue no di beede Insle Isola Grande un Sant’Apollinare, wo me besser under em Name Brissago-Insle gchännt. Gschicht Brissago isch zum erschte Mol gnännt wore anne 1289 as Brixago. Dr Ortsname isch wohrschynts vum latynische Personename Briccius abglaitet. Im 13. Jaarhundert isch Brissago rychsunmittelbar gsy, isch aso diräkt em röömisch-tüütsche Kaiser understande. 1520 häts sich für en unabhängigi Republik erchläärt, aber scho 1521 den Äidgnosse underworffe. Syt 1803 isch es Gmäind vom nöiggründete Kanton Tessin. Syt 1856 gits z Brissago e Zigarefabrik. Spööter hät de Turismus aazoge, und 1907 isch drum es Grand-Hôtel uuftaa woorde. I de jüngere Zyt hät d Bouwuet und di nöi Straass zmittst dur s Doorff dure vil kabutt gmachet, und au s Grand-Hôtel isch 1993 abgrisse woorde. Verwaltig Dr Gmaispresidänt (Sindaco) vu Brissago isch dr Giancarlo Kuchler. Bevelkerigsentwicklig Quälle: Bundesamt für Statistik 2005 Dialäkt Dr lombardisch Dialäkt vu Brissago ghert zum Ticinese (Tesines). Böuwärch Chilche Santi Pietro e Paolo (16./17. Jh., 1961 reschtauriert) Chilche Madonna del Ponte (16./17. Jh.) Chilche Sacro Monte Oratorio, Porta (1996 böue vum Raffaele Cavadini) Lyt Ruggero Leoncavallo, 1857–1919, neapolitanische Operekomponischt Nella Martinetti, 1946–2011, Schlagersängeri un -komponischti Literatur Rodolfo Huber: Brissago.. In: Historisches Lexikon vo dr Schwiiz. Elfi Rüsch und Annegret Diethelm: Schweizerische Kunstführer GSK, Band 662: Brissago, Bern 1999, ISBN 3-85782-662-2 Weblink http://www.brissago.ch Fueßnote